**EU projekt POST-MEET – izvedba prvega spletnega seminarja o napotovanju delavcev v Slovenijo in Avstrijo**





**V nizu informativno/ izobraževalnih dogodkov, ki jih bomo prganizirali do konca letošnjega leta, smo v torek, 17.6.2025 izvedli prvi on-line seminar z naslovom »Napotitev delavcev v Slovenijo in Avstrijo, s poudarkom na gradbenem sektorju.«**

V prvem delu seminarja smo gostili predstavnike ključnih institucij, ki nudijo podporo in pomoč na področju mobilnosti delovne sile.

Naša prva gostja je bila Polona Grobelnik Jurjovič, ki je predstavila ELA- Evropski organ za delo. Gre za relativno mlad organ, ustanovljen leta 2019, s sedežem v Bratislavi.

Cilj ELA je prispevati k zagotavljanju pravične mobilnosti delovne sile po vsej Uniji, ter državam članicam pomagati pri koordinaciji sistemov socialne varnosti v EU.

Tematska področja, ki jih pokriva ELA, so:

* Prosto gibanje delavcev
* Ukrepanje proti neprijavljenemu delu
* Napotitev delavcev
* Socialni vidik mednarodnega cestnega prometa
* Koordinacija sistemov socialne varnosti.

Na spletni strani ELA <https://www.ela.europa.eu/en?etrans=sl>, ki jo dostopna tudi v slovenskem jeziku, najdete vrsto pomembnih informacij na omenjenih področjih.

Grobelnik Jurjovič, ki je slovenska uradnica v ELA, je ob zaključku svoje predstavitve povabila k ogledu spletne strani na naslovu ELA <https://www.ela.europa.eu/en?etrans=sl>, ki jo dostopna tudi v slovenskem jeziku, in kjer najdete vrsto pomembnih informacij na omenjenih področjih. Še posebej je izpostavila aktivnosti in informacije povezane z:

* Napotenimi delavci [https://europa.eu/youreurope/citizens/work/work-abroad/posted-workers/index\_sl.htm](https://europa.eu/youreurope/citizens/work/work-abroad/posted-workers/index_en.htm) in
* Portal EURES, kjer delodajalci lahko uspešno najdejo tudi kvalificirane gradbene (in druge) delavce <https://eures.europa.eu/index_sl>



V nadaljevanju je Lora Podgoršek predstavila Info točko za tujce, ki deluje v okviru ZRSZ, na Dalmatinovi 4 v Ljubljani.

Na info točki za tujce so informacije v zvezi s postopki pri napotitvah, predvsem pa zaposlovanju tujih delavcev, dosegljive tako delavcem kot delodajalcem in drugim deležnikom.

Po podatkih ZRSZ je bilo konec leta 2024 v Sloveniji zaposlenih že skoraj 16% tujih državljanov. Največ delavcev še vedno prihaja iz držav bivše Jugoslavije, v zadnjem obdobju pa je vse več tudi zaposlenih iz Indije, Filipinov in drugih držav.

Med dejavnostmi, ki prednjačijo na področju iskanja kadrov, so gradbeništvo, predelovalna dejavnost, promet in skladiščenje, gosrtinstvo, Trgovina in vzdrževanje in popravila motornih vozil.

Marko Tanasić, Strokovni sodelavec za migracije in delovna razmerja na Zvezi svobodnih sindikatov Slovenije, je v svoji predstavitvi izpostavil problematiko, s katero se soočajo v Slovenijo, Avstrijo in Nemčijo napoteni delavci. Gre za krištve temeljnih pravic iz delovnega razmerja, od neizplačil plač, do napačnega obračuna plač in podobno.

Mag. Roberta Fortuna je predsavila namen in cilje projekta POST-MEET. Izpostavila je vodič za napotovanje delavcev v gradbeništvu, ki je bil pripravljen za sodelujoče partnerske države v projektu: Italijo, Španijo, Poljsko, Romunijo in Slovenijo. Vodič bo objavljen konec meseca junija in nato preveden v tuje jezike.

S predstavitvijo je nadaljevala mag. Barbara Jančar Rozman, ki je poudarila, da tudi OZS s svojo mrežo območnih zbornic nudi storitve na področju napotovanja delavcev, vodič za napotovanje, ki je nastal v okviru projetka, pa odpira možnosti za izvajanje storitev tujim podjetjem, ki želijo v Slovenijo napotiti svoje delavcev.

Poudarila je kompleksnost postopka napotitve in v nadaljevanju predstavila:

* Minimalno plačo v Sloveniji in pravilen izračun plače napotenim delavcem
* Kolektivno pogodbo gradbenih dejavnosti in spletno stran, kjer so objavljene vse aktualne kolektivne pogodbe
* Dodatke, ki pripadajo napotenemu delavcu na podlagi veljavne slovenske zakonodaje
* Minimalen letni plačani dopust
* Posebnosti pri napotovanju agencijskih delavcevpogoje za delovanje agencija, ki zagotavljajo delo delavcev uporabnikom
* Postopek napotitve delavcev, vključno s pristojnimi institucijami
* Posebnosti pri napotitvi delavcev, če ima delodajalec sedež v EU ali če prihaja iz tretjih držav

Sledila je še predstavitev paritetnega sklada BUAK in postopek napotitve v Avsrtijo. Paritetni sklad BUAK, ki je tudi partner v EU projektu POST-MEET ima dolgo zgodovino, saj je bil ustanovljen leta 1946.

Ključne naloge sklada BUAK so:

* Da omogoča medpodjetniške rešitve za posebne okoliščine, kot so velika fluktuacija in sezonske prekinitve dela zaradi vremsnskih razmer
* Hiter odziv na izzive in nove razvojne spremembe
* Krepitev pravic in upravičenj zaposlenih
* Zagotavljanje poštene konkurence
* Boj proti socialnim goljufijam

Poleg navedenega, sklad BUAK izvaja tudi nadzor nad izvajanjem storitev, ki se izvajajo z napotenimi delavci. V kolikor gre za izvajanje storitev na gradbenem področju, je na podlagi prijave začetka opravljanja storitev, BUAK preko enotnega sistema obveščen o napotitvah in na podlagi tega kontaktira tuja podjetja ter pošlje informacije v zvezi s plačilom prispevkov, ki so za delodajalce obvezujoči.

V letu 2024 je bilo v Avstrijo na področju izvajanja gradbenih storitev, napotenih največ delavcev is Slovenije, 3057. Sledita Poljska in Slovaška.

Za podjetja, ki v zvezi z napotovanjem delavcev v Avstrijo potrebujejo več podatkov, obstaja spletna stran s podrobnimi informacijami, tudi v slovenskem jeziku. Najdete jo na spletni povezavi: <https://www.entsendeplattform.at/sl/>

Jeseni sledijo še 3 izvedbe spletnih dogodkov, ki jih bomo, prav tako kot prvega, simultano tolmačili, posneli in tudi objavili na YouTube kanalu.